Publication: Magyar Közlöny
Issue: MK-2010-26 (Year: 2010, Number: 26)
Era: contemporary
Section: 2010. évi X. törvény
Paragraph Index: 167

29. Cikk FELMONDÁS Az Egyezmény mindaddig hatályban marad, ameddig az egyik Szerzõdõ Állam fel nem mondja. A Szerzõdõ Államok bármelyike diplomáciai úton, az Egyezmény hatálybalépését követõ ötödik évtõl bármelyik naptári évben június harmincadikán vagy azelõtt, a felmondásról írásbeli értesítést adhat a másik Szerzõdõ Államnak. Ebben az esetben az Egyezmény mindkét Szerzõdõ Államban hatályát veszti: (a) a forrásnál levont adók tekintetében az értesítés adásának évét közvetlenül követõ naptári év január 1-jén vagy azt köve tõen keletkezett jövedelmekre; (b) az egyéb jövedelemadók és a vagyonadók tekintetében az értesítés adásának évét közvetlenül követõ naptári év január 1-jén vagy azt köve tõen kezdõdõ bármely adóévre kivethetõ adókra. Ennek hiteléül az arra kellõ meghatalmazással rendelkezõ alulírottak az Egyezményt aláírták. Készült Budapesten, 2009. november 9-én, két eredeti példányban magyar, örmény és angol nyelven, mindegyik szöveg egyaránt hiteles. Eltérõ értelmezés esetén az angol nyelvû szöveg irányadó. a Magyar Köztársaság Kormánya az Örmény Köztársaság Kormánya nevében nevében JEGYZÕKÖNYV A MAGYAR KÖZTÁRSASÁG KORMÁNYA ÉS AZ ÖRMÉNY KÖZTÁRSASÁG KORMÁNYA KÖZÖTTI, A JÖVEDELEM- ÉS A VAGYONADÓK TERÜLETÉN A KETTÕS ADÓZTATÁS ELKERÜLÉSÉRÕL ÉS AZ ADÓZTATÁS KIJÁTSZÁSÁNAK MEGAKADÁLYOZÁSÁRÓL SZÓLÓ EGYEZMÉNYHEZ A Magyar Köztársaság Kormánya és az Örmény Köztársaság Kormánya közötti, a jövedelem- és a vagyonadók területén a kettõs adóztatás elkerülésérõl és az adóztatás kijátszásának megakadályozásáról szóló Egyezmény mai napon történõ aláírásakor az alábbi, további rendelkezésekben állapodtak meg, amelyek az Egyezmény szerves részét képezik. Megállapítást nyert, hogy:

Source: https://magyarkozlony.hu/hivatalos-lapok/923d0ebe05cdc2cdf29cd5187c1e19c844eabc37/dokumentumok/ec49a0936e11d913dcd71cc6550831100aad31c4/letoltes